JohanHeinsen/ENO huggingface dataset:
Odense Adresse-Contoirs Efterretninger, 1839-07-09
Et ungt Menneske, Son af en Præst her i Fyen, ønsker til næste Novbr. en Plads hos en duelig Landmand, for at gaae tilhaande ved forefaldende Landarbeider. Han er 19 Aar, gammel, kan ret godt gjøre med sine Hænder, som man siger har i nogle Aar sysselsat sig med landlige Sysler, og har tillige været paa en duelig Embedsmands Kontoir. Han forlanger ingen Lon for det Forste, men ønsker sig en faderlig Omgang, hvortil han haaber ved sin Opførsel at gjøre sig værdig. Vidnesbyrd om hans Opførsel fra kyndige Mænd kan forevises. Adressekontoiret giver Efterretning om, hvem den Søgende er.
Odense Adresse-Contoirs Efterretninger, 1839-07-09
Manufacturhandel i Vogense.
Odense Adresse-Contoirs Efterretninger, 1839-07-09
Jeg Undertegnede har aabnet min Boutik her i Byen og anbefaler mig herved med alle mulige til Manufactur faaet henhørende Artikler, hvormed jeg til enhver Tid skal være forsynet, og haaber, ved reel og billig Behandling (som stedse skal være det Maal, hvorefter jeg stræber), at vinde Tilfredshed og Velvillie hos dem, der godhedsfuld ville forunde min deres Søgning. Bogense den 29 Juni 1839. D. J. Wagner. Grichshaab Papirfabrik.
Odense Adresse-Contoirs Efterretninger, 1839-07-09
Efterat dette Værks mechaniske Deele nu have erholdt en Grundforbedring, og adskillige nye Jndretninger ved samme ere anbragte, er Fabrikken istand til at levere forskjellige Sorter Papir, der formeentlig kan taale Sammenligning saavel med inden som udenlandske Frembringelser af samme Slags. Jeg tillader mig derfor at anbefale det paa Fabrikken producerede Papir til det ærede Publicum, med Tilføiende, at jeg stedse skal bestræbe mig for at levere et Fabricat, der kan svare til Publicums Ønsker og Tidens Fordringer. Hos Dhrr. Kjøbmand F. C. Hvalsøe i Odense, P. A. Jacobsen i Faaborg og S. Hannibal i Assens, vil til alle Tiden findes Oplag af de forskjellige Sorter Skrivpapir, hvis Priser, ville blive saa moderate som muligt.
Odense Adresse-Contoirs Efterretninger, 1839-07-09
Den her ved Værket indrettede Sømfabrik, der drives med Maskine, leverer Som af alle Dimensioner, fra 1/2 Tomme, (1000 Stkr. pr. Pakke) indtil 2 Tommer inclusive. Bestillinger paa samme modtages af fornævnte Hrr. Kjøbmænd. Productet saavelsom Priserne ville svare til de udenlandske. Erichshaab pr. Odense den 29 Juni 1839. N. P. Gindrup.
Odense Adresse-Contoirs Efterretninger, 1839-07-09
Smuk Vinter=Kaps til at faae kan erholdes paa Odense Vestergade hos W. Edsberg.
Odense Adresse-Contoirs Efterretninger, 1839-07-09
Hvor nogle Traver godt sundt Rugfoder er at faae tilkjøbs anviser Adressekontoiret. Uldne Sengedækkener a 4 Mk. 12 s. pr. Alen, samt stærke Kornsække og spundet Garn af Uld, Kalkuld, Hør og Blaar, er til Salg i Odense Tugthuus. Gulve, Muur= og Blegsteen, kan fra den 13 Juli erholdes fra Marienlunds Teglværk. Liebhavere ville behage at henvende dem til Teglmester R. Hansen i Skibhusene eller Undertegnede. Marienlund den 9 Juli 1839. C. Trolle.
Odense Adresse-Contoirs Efterretninger, 1839-07-09
Et komplet Smedeværktøi, tilligemed et stort Steen-Essetrug, er tilkjøbs, enten samlet eller stykkeviis, hos Smedemester N. Eiby senior i Overgade No. 48.
Odense Adresse-Contoirs Efterretninger, 1839-07-09
En ny Fjellevogn er tilkjøbs hos Smedemester R. N. Strarup i Assens.
Odense Adresse-Contoirs Efterretninger, 1839-07-09
Huset Nr. 112 paa Sortebrødre Kirkegaard, 5 Fag, 1 Etage Bindingsværksbygning, er underhaanden at faae tilkjøbs. Liebhavere hertil behage at henvende sig herom til Søren Bang.
Odense Adresse-Contoirs Efterretninger, 1839-07-09
Den skraaes over for Postgaarden beliggende Gaard No. 48 A, der for nærværende Tid beboes af Smedemester Niels Eibye, er til Salg. Nederste Etage tilligemed Værkstedet i Gaarden kan tiltrædes næste Michaeli Flyttetid. Lysthavere ville melde sig hos Smedemester N. Eibye, der foreviser Gaarden, og til Hr. Kasserer H. Müller paa Fattiggaarden, der underretter om Vilkaarene. Ba
Odense Adresse-Contoirs Efterretninger, 1839-07-09
Onsdagen den 21 Juli førstkommende, Kl. 10 Formiddag, bliver paa Øen Endelave afholdt Auction over det paa Svanegrunden ved bemeldte Øe indstrandede Vrag, som formenes at være af Skonnertskibet Johanne, hjemmehørende i Kjøbenhavn, samt over de fra dette Vrag bjergede Gjenstande, bestaaende af forskjelligt Tougværk, hvoriblandt en nye Trosse, paa 122 Favne, Jernstænger og Bøiler, nogle Stykker JernKjettinger af forskjellig Længde, nogle mere eller mindre beskadigede Seil, en Fokkemast 15 Fod lang, en Stormast 52 Fod lang, en Stump af et Bogspryd 11 Fod lang, nogle Stykker Fyrplanker, Karstaver, Tøndestaver m.m., en Foustage rød Viinsteen beskadiget, et Oxhoved havareret Viinsteen, en Fjerding dito Sæbe, 3 Stykker dito Tjæretønder, omtrent halv opfyldte, et Anker gammel Viin m.m., og endelig en ilandbjerget grønmalet Skibsbaad. Hvilket herved bekjendtgjøres. Woer og Nim Herreders Kontoir i Horsens den 6 Juli 1839. Bernth.
Odense Adresse-Contoirs Efterretninger, 1839-07-09
Placat. Torsdagen den førstkommende 25 Juli, Formiddag Kl. 10, bliver i den Bogtrykker Dons's Boe tilhørende Gaard her i Byen foretaget Auction over det til Bogtrykkeriet henhørende Jnventarium, bestaaende af Typer, Presser m. M., hvorover trykte Fortegnelser forinden ere at erholde paa Bogtrykkeriet. Conditionerne erfares ved Auctionen. X. Selmer, Viborg den 25 Juni 1839. const.
Odense Adresse-Contoirs Efterretninger, 1839-07-09
Placat. Fredagen den førstkommende 26 Julii, Formiddag Kl. 10, bliver i afdøde Bogtrykker Dons's Boes Gaard her i Byen foretaget Auction over de fornævnte Boe tilhørende Forlags skrifter, samt over en stor Deel andre Bøger, deels indbundne og deels i raae Materie, hvorover trykte Cataloger forinden ere at erholde paa Bogtrykkeriet, Conditionerne erfares ved Auctionen. Viborg den 26 Juni 1839. E. Selmer, const.
Odense Adresse-Contoirs Efterretninger, 1839-07-09
Ved Proclama af Dags Dato, som snarest muligt vil blive læst ved Assens Byeting og den Kongelige Lands-Overretsamt Hof= og Stadsret i Kjøbenhavn, ere Alle og Enhver, som maatte have noget at fordre i Stervboet efter afdøde Enkefrue Marie Severine Laurentia Risom, fød Broholdt, og hendes tidligere ved Døden afgangne Mand, Transportforvalter Johan Risom her af Byen, indkaldte med 12 Ugers Varsel, til for undertegnede Skifteforvalter at anmelde og beviisliggjøre deres formeentlige Krav. Ved samme Proclama ere bemeldte afdøde Ægtefolks Arvinger med lovligt Varsel indkaldte til at legitimere deres Arveret og iagttage deres Tarv under Boets Behandling; hvilket herved endvidere bekjendtgjøres. Assens Kjøbstads Skifteret den 6 Juli 1839. Buchwald.
Odense Adresse-Contoirs Efterretninger, 1839-07-09
Ved Proclama af Dags Dato, som læses ved Baag HerredsRet førstkommende Fredag den 5 dennes og snarest muligt vil blive læst ved den Kongelige Lands-Overret samt Hof- og Stadsret i Kjøbenhavn, ere alle de, som maatte have noget at fordre i Stervboet efter afgangne Ungkarl Rasmus Madsen, af Topgaarden i Orte Sogn, indkaldte med 12 Ugers Varsel, til for undertegnede Skifteforvalter at anmelde og beviisliggjøre saadant Krav. Ved samme Proclama ere bemeldte Afdødes Arvinger med lovligt Varsel indkaldte for at legitimere deres Arveret og iagttage deres Tarv under Boets Behandling; hvilket herved endvidere bekjendtgjøres. Baag Herredskontoir den 3 Juli 1839. Buchwald. At Enkemadame M. M. Lund, som har fortsat hendes Mands Handel under Firma Hendrik Lunds Enke, har opgivet sit Boe til Skifte og Deling mellem hendes Creditorer, og at en Samling i Boet er berammet at afholdes den 16 Juli førstkommende, Kl. 10 Formiddag, hvor Vedkommende ville møde personligen eller ved lovlig Befuldmægtigede, eller i Udeblivelses-Tilfælde underkaste sig hvad Pluraliteten af de Mødende vedtage; det bringes herved til offentlig Kundskab. Byfogedcontoiret, Faaborg den 28 Juni 1839. Wiborg. (Redigeret af Carl Bagger.) Prøsp.
Odense Adresse-Contoirs Efterretninger, 1839-07-09
Da vi i December Maaned f. A. udstedte vor første Jndbydelse til Subskription paa Portefeuillen for 1839 fordulgte vi ligesaalidt de Vanskeligheder, der vilde være forbundne med at give et Skrivt af saa betydeligt Omfang et Jndhold, der kunde gjøre Fordring paa almindelig Jnteresse, som vi lagde Skjul paa, at en betydelig Subskription vilde være en Hovedbetingelse for at give Foretagendet Kræfter og sætte det istand til at opfylde sin Bestemmelse. Hvis det turde være os tilladt fra det Sidste at slutte til det Første, kunne vi ikke beklage os, thi vort Blad har i denne Henseende mødt en Opmuntring og Understøttelse, som idetmindste hertillands kun sjelden er bleven lignende Foretagender tildeel. At vi for vor Vedkommende Jntet have forsømt, der kunde bidrage til at vedligeholde hos Publikum en Velvillie, som vi sætte saa megen Priis paa, derom ere vi overbeviste; alligevel føle vi, at vi i Meget trænge til Overbærelse, og vi kunne ikke andet end være taknemmelige for den Billighed, der paa mange Maader er viist os. Overskue vi Jndholdet af 1ste Bind, da har der i dette været leveret for Størstedelen originale Fortællinger og Noveller, Afhandlinger, Skitzer- og humoristiske Artikler, en igjennem alle Hefter fortsat udførlig Kritik over det Kongelige Theaters Fremstillinger, og saagodt som hvert Hefte har været prydet med et Digt af een eller anden af vore bedste Forfattere. Vi have saaledes af dramatiske Nyheder havt Leilighed til at byde vore Læsere Anmeldelser af Herz's Waldemar Atterdag, Den sorte Domino, Oehlenschlägers Knud den Store og Kellermanns Concerter, foruden en Deel andre Bedømmelser og bemærk cetus. ninger den dramatiske Kunst vedkommende. Med poetiske Bidrag, for hvilke vi ikke kunne være noksom taknemmelige, ere vi blevne understøttede af H. C. Andersen, Ludvig Bødtcher, C. Hauch, Henr. Hertz, H. P. Holst, F. J. Hansen, F. C. Hillerup, Christian Winther og Adam Oehlensehlager. At vi ogsaa i de følgende Bind kunne gjøre Regning paa en ligesaa fortrinlig Assistence, have vi grundet Formodning om, saa meget mere som vi forud kunne underrette vore Læsere om, at vi ogsaa fra Forfatteren til, en Hverdagshistorie" og Carl Bernhard have de bestemteste Løfter om Bidrag. – Men for at faae Leilighed til i alle Retninger at kunne byde vore Læsere det Bedste, have vi for Fremtiden fastsat, et Honorar af 1 Rbd. Spalten for originale Bidrag, der kunde egne sig til Optagelse i Bladet. De indsendte Bidrag, bedes forsynede med et Mærke og ledsagede af en forseglet Billet, hvori Forfatterens Navn er opgivet; paa denne Maade vil Redactionen bedst kunne bevare sin Frihed, og i en fortsat Correspondence-Artikel paa Omslaget vil blive gjort opmærksom paa, hvilke Bidrag der ikke kunne benyttes.
Odense Adresse-Contoirs Efterretninger, 1839-07-09
J Omslagets 6 Spalter vil, som hidtil, blive optaget Alt, hvad der i Særdeleshed besidder Øieblikkets Jnteresse, nemlig Beretninger om Mærkværdigheder i Naturen, Historien og Kunsten, nye Opfindelser, Theaternyheder, Anmeldelser af nye Bøger, Musikalier og Kunstsager, Efterretninger om offentlige Udstillinger, Festiviteter, Forlystelser o. s. v. Hvad de artistiske Bilag angaaer, da troe vi, at ethvert billigt Ønske i denne Henseende er blevet opfyldt. Betænker man de Vanskeligheder, der ere forbundne med, hos os at bringe noget Saadant istand, vil man vist ikke lægge Lithographierne til Last, om de maaskee i Begyndelsen ikke alle have besiddet de Fuldkommenheder, man ønskede at give dem; disse Vanskeligheder ere nu tildeels ryddede af Veien, og det vil ikke være undgaaet et kunstforstandigt Blik, at Lithographierne bestandig have tiltaget i Skjønhed og Fuldendthed. At det ogsaa for Fremtiden vil blive Tilfældet, ere vi overbeviste om Da den almindelige Mening synes at udtale sig mere for Portraiter end Skizzer, vil der kun med hvert tredie Hefte blive leveret en Skizze, saa at den hele Samling ved Aarets Udgang kommer til at bestaae af 34 Portraiter og 18 Skizzer. Paa denne Maade vil det blive os muligt, med Tiden at levere et smukt og temmelig fuldstændigt Gallerie af nulevende og afdøde Personer, der have erhvervet sig Navn i den kunstneriske, politiske, literaire, dramatiske og musikalske Verden. Foruden de Portraiher, som alt ere leverede, nemlig: Thorvaldsen, Ole Bull, Fru Heiberg, Scribe, Dronning, Victoria, H. C. Ørsted og Auber, ville vi i Løbet af de følgende Qvartaler endnu have Leilighed til at levere Portraiter af Frydendahl, Kellermann, Oehlensehlager, J. L. Heiberg, Mynster, Rahbek, P. A. Heiberg, Phister, Jfr. Grahn, Holberg, Evald, Wessel, Tordenskjold, Tegner, Ludvig Tieck, Victor Hugo, Beranger, Jules Janin, Talleyrand, Lafarette og Flere. Skigzerne ville blive udførte efter danske Kunstneres mest yndede Genremalerier, og til at udføre Tegningerne have vi sikkret os de dueligste Artister.
Odense Adresse-Contoirs Efterretninger, 1839-07-09
Jdet vi saaledes troe, at der fra Redactionens og Udgivelsens Side Jntet er sparet for at give Portefeuillen" forhøiet Værd og Jnteresse, haabe vi, at den for Fremtiden vil komme til at fortjene den Velvillie, hvorpaa den ved sin første Fremtrædelse har modtaget saa levende Beviser. Til Efterretning for dem, der fra det nye Qvartal ville tiltræde Subskriptionen, og som maatte ønske complette Exemplarer af det foregaaende, tillade vi os at tilføie, at et nyt Oplag af samtlige Lithographier er foranstaltet; hvorvidt det Samme vil blive nødvendigt med Hensyn til Texten, afhænger af den nye Subskription, hvis Resultat vi derfor ønskede saasnart som muligt at blive bekjendt med.
Odense Adresse-Contoirs Efterretninger, 1839-07-09
Af Portefeuillen for 18392 udkommer hver Søndag Formiddag et Hefte, bestaaende af: 1) 24 Spalter, trykte med nye Typer paa smukt Velinpapir, i samme Format som nærværende Prospectus; 2) et Lithographie, særskilt aftrykt paa fiin og tykt Velin; og 3) et Omslag, hvis første Side optages af Titlen o. s. v. og de tre øvrige Sider af 6, med smaa Typer tættrykte, Spalter. - Med det sidste Hefte i hvert Qvartal følger desuden et smukt Titelblad med Jndholdsliste o. s. v., og til hele Aargangen leveres en Hovedtitel med tilhørende Register. Subscriptionsprisen er 1 Mk. for hvert Hefte. Subscription modtages hos Em. Bærentzen & Comp., Nybørs Nr. 67, paa det Berlingske Comptoir, Pilestrædet Nr. 118, hos Andr. Fred. Høst, Gothersgaden Nr. 349, i de fornemste Boghandlinger i Kjøbenhavn, samt hos følgende Agenter i Danmark, Norge og Sverrig. Wulff i Helsingøer. Levinsen i Hirschholm. Vosbein i Frederiksborg. Seidelin og Lillelund i Frederikssund. Bertelsen i Holbek. Hanson i Roeskilde. Ludvigsen i Nestved. Holm i Sorøe. Wellejus i Slagelse. Ursin i Kallundborg. Hempel og Milo i Odense. Busch i Nyborg. Dangaard og Lauge i Svendborg. Høhling i Assens. Thieren i Nakskov. Giegengach i Maribo. Berggreen i Nykjøbing p. Falster. Black i Stege. Marberg og Jessenske Boghandling i Aarhuus. Fogn og Holst i Horsens. Løwenthal og Smith i Nanders. Kabell i Viborg. Sadolin og Lundt i Aalborg. Petersen i Hjørring. Kreiberg i Thisted.
Odense Adresse-Contoirs Efterretninger, 1839-07-09
Mesterby i Ringkjøbing. Nielsen i Aarre pr. Warde. Termansen og Andersen i Ribe. Meldrup i Kolding. Niemenschneider i Fredericia. Thune i Weile. Korte-Jessen i Flensborg. Hoffmann & Campe i Hamborg. Baurmeister & Comp. i Kiel. Kappelen, Dahl, Guldberg & Dimonkowski i Christiania. Holst i Drammen. Meelgaard i Skeen. Martens og Møhl i Bergen. Seidelin og Andersen i Trondhjem. Fritze & Bagge i Stockholm. Gumpert i Gothenborg. Torell i Helsingborg. Gleerup i Lund, Dr. Cronholm i Malmø. Subskribentens Havn og Bopæl. Subskribentens Havn og Bopæl. Tevet i det Berlingske Bogtrykkeri i Kjøbenhavn. .
Odense Adresse-Contoirs Efterretninger, 1839-07-11
Ne 15 68 Aargang. Stifts Fyens Kongelig ene privilegerede. Adresse- og politiske Avi sant Avertissementstidende. Forsendes med Brevposten overalt i de danske Stater.
Odense Adresse-Contoirs Efterretninger, 1839-07-11
Trykkes og udgives i Odense af Søren Hempel, Cancellieraad. Torsdagen. 11 Juli 1839.
Odense Adresse-Contoirs Efterretninger, 1839-07-11
Jndhold. Politisk Oversigt: Storbrittannien (Uroligheder i Birmingham. Frankerig. Preussen. Orienten(Sultanens Sygdom. Udenlandske Blandinger.
Odense Adresse-Contoirs Efterretninger, 1839-07-11
Fædrelandet. Kongehuset. Videnskabelighed. Tildragelser.
Odense Adresse-Contoirs Efterretninger, 1839-07-11
Blandinger.
Odense Adresse-Contoirs Efterretninger, 1839-07-11
Politisk Oversigt. Storbrittannien, Ministrene, der ere stærkt betrængte i Parlamentet, støde ogsaa paa Vanskeligheder udenfor dette Chartisterne, der forlange et Nationalcharte, have formedelst de i den senere Tid trufne strænge Forholdsregler teet sig forsigtigt, men ere i Birmingham den 4d. komne i ublid Berørelse med den bevæbnede Magt. Om Aftenen Kl. 8 fandt en stor Folkeforsamling Sted, med Faner o. s. v. under Anførsel af den bekjendte Feargus O'Connor. Et Qvarteer derefter indtraf en Afdeling af det londonske Politi, der begyndte paa at fængsle Hovedmændene og at adsplitte Forsamlingen. Pøbelen gjorde Modstand og Politiet maatte vige. J ti Minutter var Kampen frygtelig, men lykkeligviis ankom da det fjerde irske Dragonregiment under Oberst Chatterton og frelste Politiet fra den rasende Folkehob. Flere Politibetjente bleve svært saarede, saavel ved Slag som ved Steenkast og En af Jnspekteurerne har faaet et formodentlig dødeligt Knivstik i Siden. Den 5te om Morgenen vare Gaderne atter gjorte ryddelige og Militairet var ved Daggry blevet trukket tilbage. Hele Natten mellem den 4de og 5te var Magistraten forsamlet, Skyttebrigaden stod opstillet foran Politikamret. Af de om Natten arresterede Personer ere 9 førte til Fængselet, i Warwick. J Begyndelsen af Natten hørte Man Raabet: til Vaaben!" og en Deel af Oprørerne vendte sig da til St. Thomas Kirkegaard, hvor de afbrøde en Deel af Jerngitteret. Lykkeligviis kom Politiet til og adsplittede Hoben førend den havde faaet disse frygtelige Vaaben i Hænderne. Ogsaa om Morgenen gjordes et Forsøg paa at brække Gitteret ned. Nationalconventets Afsendinge, O'Connor og Dr. Taylor, holdt den 5te en ny Folkeforsamling, hvor der fattedes flere voldsomme Beslutninger med Hensyn til de videre Forholdsregler. Den 6te er Krigsloven bleven proclameret i Staden. Fra Birmingham skrives under 5 d. om Aftenen: "Alle Boutikker ere lukkede; alle Forretninger ere standsede og de arbeidende Klasser have ophørt at arbeide. Man venter hvert Øieblik friske Tropper fra Weedon, hvorhen en Vognrække i Middags er afgaaet paa Jernbanen. Militairet trækker gjennem alle Gader. Man taler om, at der er udbrudt Forræderi i det saakaldte Nationalconvent. Magistraten har opfordret Enhver til at holde sig hjemme om Aftenen, for ikke at udsætte sig for de værste Følger. Værtshusene skulle indtil videre lukkes Kl. 8 1/2. Breve fra Ostindien berette, at Runit Singh er død, og bekræfte, at Shachen af Persien vil fornye Herats Beleiring.
Odense Adresse-Contoirs Efterretninger, 1839-07-11
Frankerig. Siden de Hovedanklagede ere blevne afhørte af Pairsretten, have Forhandlingerne tabt meget af deres Jnteresse. De fleste af Vidnerne vilde i den gamle Mialon gjenkjende Vagtmesteren Jonas's Morder, Særdeles Opsigt vakte den Anklagede Ansten, 23 Aar gammel, Skomagersvend fra Danzig, som blev fundet svært saaret liggende bag en Barrikade; dog nægtede ogsaa han enhver Deeltagelse i noget politisk Selskab og paastod, at han var bleven tvunget af Jnsurgenterne til at deeltage i Opstanden.
Odense Adresse-Contoirs Efterretninger, 1839-07-11
Deputeredekammeret har med 287 St. mod 26 bevilget de 10 Millioners Kredit til Flaadens Forøgelse i Levanten. - Admiral Roussin er bleven udnævnt til Chef for Flaadeafdelingerne i Archipelagus, og i hans Sted er Marqvien af Dalmatien udnævnt til Gesandt ved Sultanens Hof.
Odense Adresse-Contoirs Efterretninger, 1839-07-11
Preussen. Som Man erfarer, agter en Deel af den katholske Geistlighed i Rhinprovindserne at ansøge Kongen om at indkalde et almindeligt Kirkesynode.
Odense Adresse-Contoirs Efterretninger, 1839-07-11
Orienten. Den 20 Juni vidste Man endnu ikke i Constantinopel Noget om krigeriske Begivenheder. Derimod skrives der, at Sultanens to Livlæger, Bernard og Neu ner, mistvivle om hans Liv, hvorfor hans Svigersønner have befalet, at Flaaden for det Første ikke maa forlade Dardanellerne. Jfølge Augsb. Allg. Zeit. skal Sygdommen være galopperende Svindsot.
Odense Adresse-Contoirs Efterretninger, 1839-07-11
Udenlandske Blandinger. Frankerig. Der tales om en Formæling mellem Hertugen af Nemours og en Prindsesse af SachsenCoburg, en Søster til Kongen af Portugal. Tydskland. Den berømte Boghandler Brockhaus i Leipzig er bleven ramt af et Slagflod, der har berøvet ham Mælet.
Odense Adresse-Contoirs Efterretninger, 1839-07-11
Sverrig. Kongen indtog paa sin Reise igjennem Upsala Lehn sit Middagsmaaltid ved Skovriderhuset paa Habo Alminding i en Løvsal af blomstrende Syrener. Den der boende Skovrider, ved Navn Nürnberg, var med i den svenske Armee ved Lybek 1806 og blev der tagen til Fange af sin nuværende Konge, den Gang Marskal at Frankerig, som han nu havde den Ære at modtage i sin Bolig. Under et længere Fangenskab i Frankerig havde Nürnberg lært Landets Sprog, og da han endnu ikke har glemt at tale samme, behagede Hs. Majestæt flere Gange at lade ham kalde og samtalede med ham, treen endog indi hans lille Huus, besaae hans Træskole, kjøbte halvtrediehundrede Træer af ham og benaadede ham med en Medaille at bære i et grønt Baand paa Brystet.
Odense Adresse-Contoirs Efterretninger, 1839-07-11
Fædrelandet. Kongehuset. Kiel. Corr. indeholder Følgende om den landlige Fest, det 14de Valg District gav Hs. Maj. Kongen paa Wilhelminehøi. Festen blev temmelig begunstiget af Veiret og faldt derfor ogsaa ud til almindelig Tilfredshed. Ved Ankomsten hilsedes Hs. Majestæt af Klosterprovsten til Preetz, Grev Reventlow, med en Tale og med en til Festen forfattet Sang, som blev afsjungen af unge Piger; senere holdt, paa Districtets Vegne, Hr. Cl. Wiese til Bendfeld en Tale til Hs. Majestæt, som besvarede samme med allernaadigst Tak. Videnskabelighed. Det er glædeligt, i en af Tydsklands anerkjendteste Journaler, Gersdorfs Repertorium der gesammen deutschen Litteratur for 1839, 19 Bind Pag. 387 at finde en hædrende Anmeldelse af Dr. Kalkars "Forelæsninger over den bibelske Historie, 1ste Deel, hvoraf en tydsk Oversættelse er udgivet fra Universitetsboghandlingen i Kiel. Efter at have omtalt Forfatterens Hensigt med dette fortræffelige Skrift: at indklæde Resultaterne af sit Bibelstudium i en populair Form og forsøge, om en sammenhængende Fremstilling af den bibelske Historie, hvori dens Hoved Christus overalt fremtræder som saadant, vilde finde Indgang hos tænkende Tilhørere, og derved opmuntre til egen Læsning af de hellige Skrifter, vedbliver Anmelderen: "Jfølge heraf maa Læseren vel ingenlunde vente lærde Afhandlinger, men desto mere føler Man sig tiltrukket af den Troværdighed, og Hiertelighed, som har ledet Forfatteren saavel ved hans egen Forsken, som ved den rette og viselige Brug af tidligere Undersøgelser; thi i den samme Grad, som disse Foredrag sigte til en grundig og vægtfuld Belærelse af bibelsk Historie, egne de sig til at vække Andagt og Opbyggelse. Vel ikke i Formen sætte Vi Skriftets Værd - thi det vove Vi at bestride, at den Oplyste torde savne Meget, i den hellige Skrifts Form - men kun af den Grund holde Vi den for sand gavnlig, at overalt aabenbarer sig en Bestræbelse efter at fremstille den hellige Histories Sammenhæng i en christelig Belysning, og efter den i den hellige Skrift givne Anledning at forbinde et Factum med det andet saaledes, at Traaden, hvortil de alle ere knyttede, udspringer fra Guds Haand, samt stedse at maale hele Tids rækker saavelsom de mærkværdigste Jndivider efter de uforanderlige Love. At enkelte Partier kunde være behandlede anderledes, maaskee meere bestemt, saasom Jepsthas Historie, fortjener ingen Dadel, hvor saa meget Godt vidner om Forfatterens Dygtighed. Maatte han finde sig opmuntret til, snart at lade anden Deel, hvori Historien, fortsættes til Christi Himmelfart, følge efter (J Originalsproget er, som bekjendt, dette Ønske allerede opfyldt.)